###  Projektaftale for [type af indsats]projekt xx

**Projektaftale mellem [Kommune/Naturstyrelsen] og lodsejer:**

|  |  |
| --- | --- |
| **Navn:** |  |
| **Adresse:** |  |
| **Postnr.:** |  |
| **CVR-nr.:** |  |
| **Berørt ejendom: (matr. nr., ejerlav, adresse)**  |  |
| **Tlf.:** |  |
| **Mail:** |  |

**Projektaftalens areal(er)**

|  |  |
| --- | --- |
| **Matrikelnummer og ejerlav** | **Kort med berørte arealer fremgår af denne aftale**  |
| **Ejendomsnummer** |  |

**1. Projektbeskrivelse**

**1.1 Formål med projektet**

Projektet har til formål at [indsæt formål afhængig af indsats og projektets effekt(er)].

Formålet med denne aftale er at skabe grundlag for at etablere og fastholde [vådområdet xx, og er indgået med baggrund i vandoplandsplanen for delopland xx].

**1.2 Planlagte foranstaltninger for projektet generelt**.

Projektbeskrivelse:

”*Ved gennemførelse af vådområdeprojektet afbrydes dræn og grøfter ved eller indenfor projektgrænsen. Udløbet udformes, så den fortsatte afvanding af bagvedliggende opland sikres. På strækningen fra tilløbet af xxx bæk til vejbro genslynges vandløbet til et naturligt forløb uden faste dimensioner. I den resterende del af vandløbet udlægges grus, så bundkoten hæves. Derved skabes en permanent lavvandet sump/mose på ca. xx ha i projektområdets sydøstlige de xxxx. ...”*

Vandløbene kan vedligeholdes med henblik på at sikre de miljømæssige forhold I vandløbet. Der tages forbehold for mindre justeringer af projektet i forbindelse med detailprojektering og under anlægsarbejdet.

[indsæt kort, der viser de berørte arealer og som der refereres til ovenfor]

**1.3 Konkrete foranstaltninger på arealet**

Lodsejer er indforstået med, at det eller de areal(er) som vist med skraveret signatur på kort i afsnit 1.2 ovenfor bliver omfattet af projektet.

Overordnet beskrivelse af væsentlige foranstaltninger på arealet: [indsæt beskrivelse]

[indsæt kort, der viser de berørte arealer med de beskrevne tiltag]

**1.4 Varige rådighedsindskrænkninger på arealet herunder varig ændring af afvandingsforhold**

Sammenfattende indebærer deltagelse i projektet, at udnyttelsen af areal(er) omfattet af denne projektaftale som vist på kort ovenfor, permanent og tidsubegrænset, med virkning for nuværende og senere ejere, panthavere eller andre rettighedshavere, påføres de dyrknings- og anvendelsesmæssige begrænsninger, der er anført i tinglysningsdeklaration.

**2. Kompensation for værditab**

For at tåle de varige dyrknings- og anvendelsesmæssige begrænsninger, der tinglyses på arealet, modtager lodsejeren kompensation for arealernes forringede markedsværdi (værditab). Værditabet fastsættes og udbetales endeligt af Styrelsen for Grøn Arealomlægning og Vandmiljø efter den indgåede aftale med lodsejer i overenskomsten. Fastsættelsen af værditabet er til fuld og endelig afgørelse og kan ikke påklages til anden administrativ myndighed.

Bestemmelser og betingelser for kompensation for værditab fremgår af bekendtgørelse nr. 933 af 15. juli 2024 om kompensation for tab af markedsværdi på arealer ved ekstensivering i forbindelse med vand- og klimaprojekter (værditabsbekendtgørelsen).

De nærmere aftalevilkår fremgår af indgået overenskomst mellem Styrelsen for Grøn Arealomlægning og Vandmiljø og lodsejer.

**3. Anlægsarbejde**

**3.1 Arbejdsarealer og adgangsveje**

Lodsejeren skal stille de arbejdsarealer og adgangsveje til rådighed, der er nødvendige for, at anlægsarbejdet kan gennemføres. Eventuelle arbejdsarealer og adgangsveje vil i nødvendigt omfang blive frahegnet af projektejer.

**3.2 Reetablering af græs, adgangsveje og hegn**

Inden arealerne forlades, vil græsarealer blive reetableret. Såfremt den enkelte lodsejer selv ønsker at tilså arealet, aftales dette nærmere.

Adgangsveje, som beskadiges ved anlægsarbejdet, vil blive udbedret til samme stand, som de havde før anlægsarbejdets start.

Efter anlægsarbejdet genopsætter projektejer hegn der, hvor hegnet er beskadiget eller nedtaget under anlægsarbejdet, såfremt lodsejer ønsker dette. Hegnet reetableres så vidt muligt med samme materialetype som det nedtagne hegn. Hegnet placeres efter gældende lovgivning.

**3.3 Kontakt med lodsejeren**

Alle aftaler og kontakter i forbindelse med projektet vil ske til ejeren af det pågældende areal, med mindre andet er aftalt med projektejer.

**3.4 Anlægsperiode**

Anlægsarbejdet forventes påbegyndt tidligst xx måned 20*xx* og forventes afsluttet xx måned 20xx. Er der specielle forhold vedrørende høst eller andet markarbejde, som gør sig gældende, vil disse så vidt muligt blive indarbejdet i entreprenørens tidsplan. Lodsejer vil blive orienteret, hvis anlægsperioden ændres.

**4. Ikrafttrædelse og vilkår**

Denne aftale træder i kraft ved parternes underskrift og indgås under følgende vilkår:

* Aftalen er fra kommunens side betinget af, at projektet gennemføres, herunder at der opnås de nødvendige aftaler med øvrige lodsejere for hel eller delvis realisering af projektet samt, at projektet kan godkendes efter gældende lovgivning.
* Aftalen er bindende for lodsejer.
* Der kan ved detailprojektering og under anlægsarbejdet vise sig forhold, der fører til justeringer af projektarealet samt forhold, der fører til mindre justeringer af anlægsarbejdet.
* Kompensation for værditabet som angivet i afsnit 2 fastsættes og udbetales endeligt af Styrelsen for Grøn Arealomlægning og Vandmiljø. De nærmere vilkår og betingelser fremgår af overenskomsten indgået mellem Styrelsen for Grøn Arealomlægning og Vandmiljø og lodsejer.

Styrelsen for Grøn Arealomlægning og Vandmiljø opfordrer lodsejer til at oplyse panthaver om deltagelse i projektet, herunder de deraf følgende rådighedsindskrænkninger og kompensation.

**5. Tinglysning**

Lodsejer accepterer ved sin underskrift på herværende dokument, at der på ejendommen(e) kan tinglyses deklaration om permanente rådighedsindskrænkninger i overensstemmelse med betingelserne i [bekendtgørelse nr. xx af xx. måned år (bekendtgørelse som tilsagnet til projektet er givet efter, se evt. tilsagnsbrev)] samt de særlige vilkår, der følger af denne projektaftale. Projektejer kan tinglyse deklarationen uden omkostninger for lodsejer. Rådighedsindskrænkningerne er permanente og gælder fra det tidspunkt, der er angivet i overenskomsten indgået mellem lodsejer og Styrelsen for Grøn Arealomlægning og Vandmiljø.

Deklarationens bestemmelser fremgår herunder.

§ 1

Arealet er omfattet af følgende rådighedsindskrænkninger:

1. For projektet gælder, at arealer permanent skal henligge som vådområde eller lavbundsområde og fastholdes som græs- eller naturarealer med naturlig vandstand i overensstemmelse med tilsagnet, og at det kan anvendes til vedvarende energi i et omfang, der er foreneligt med projektets effekter (gælder kun bekendtgørelser fra 2023 og frem, og slettes derfor for tilsagn meddelt til projekter før 2023).
2. Arealerne må ikke omlægges.
3. Arealerne må ikke tilføres gødning, bortset fra den gødning, der efterlades af græssende husdyr.
4. Arealerne må ikke tilføres jordforbedringsmidler.
5. Arealerne må ikke tilføres plantebeskyttelsesmidler.
6. Arealerne må ikke anvendes til etablering af skov eller energi-, lav- eller stævningsskov.
7. Arealerne må ikke anvendes til dyrkning af afgrøder, herunder ikke anvendes til frøproduktion og til dyrkning af energiafgrøder, prydvækster, pyntegrønt og juletræer. Dette er dog ikke til hinder for, at græs og anden plantevækst på arealerne kan anvendes til græsning, slæt, rørskær, høst af biomasse eller lignende.
8. Der må ikke tilskudsfodres på arealerne. Tilskudsfodring af kalve under 6 måneder i kalveskjul og halm til strøelse er dog tilladt. Mineraler betragtes ikke som tilskudsfoder.
9. Aktiviteter, bortset fra afgræsning, som ejere og forpagtere iværksætter eller tillader på den del af arealerne, der ligger nærmere end 5 meter fra åbne vandløb, søer over 100 m² og kystlinjer, skal udføres på en måde, der ikke medfører erosion af nævnte del af arealerne. Afstanden regnes fra vandløbets eller søens øverste kant eller for så vidt angår kystlinjer fra årets normale højeste vandstandslinje.
10. Kontrolmyndigheden skal have adgang til projektområdet i forbindelse med kontrol.
11. Der skal være den adgang til projektområdet, der er nødvendig for at kunne opfylde bestemmelser vedrørende vedligeholdelse af anlæg.
12. Den naturtype og tilstand, der dannes som følge af de bestemmelser, der tinglyses, er ikke omfattet af undtagelsesreglen (1-årsreglen) i bekendtgørelse nr. 1067 af 21. august 2018 om beskyttede naturtyper eller senere bestemmelser (pkt. 12 gælder kun bekendtgørelser før 2024, og slettes derfor for tilsagn meddelt til projekter fra 2024 og frem).
13. Den, som Styrelsen for Grøn Arealomlægning og Vandmiljø bemyndiger dertil, skal have adgang til arealer i projektområdet i forbindelse med målinger af effekten af projektet på vandmiljøet, naturen og klimaet, herunder til at tage jord- og vandprøver.

Rådighedsindskrænkningerne er permanente. Den til enhver tid værende ejer skal tåle de gener og ulemper, som rådighedsindskrænkningerne medfører.

§ 2

Påtaleberettiget vedr. forhold i nærværende deklaration er Styrelsen for Grøn Arealomlægning og Vandmiljø under Ministeriet for Grøn Trepart. Nærværende deklaration begæres tinglyst servitutstiftende og med respekt af de på ejendommen tidligere tinglyste rettigheder, se ejendommens blad i tingbogen.

§ 3

Deklaration om rådighedsindskrænkninger begæres tinglyst i henhold til § xx i bekendtgørelse nr. xx af [dato]. [måned] 20xx om tilskud til vand- og klimaprojekter 202x (den bekendtgørelse som tilsagnet til projektet er givet efter).

**6. Erklæringer og underskrift**

Nedenstående parter erklærer at være gjort bekendt med forudsætninger og vilkår for aftalen.

Dato Dato

Lodsejer Kommune/Naturstyrelsens lokale enhed